Vulkeneštis

Vulkeneštis (, ) – Moldavijos miestas Gagaūzijoje, 180 km nuo Kišiniovo, 7 km nuo sienos su Ukraina, 35 km nuo sienos su Rumunija.

1940 m. lapkričio mėn. Vulkeneštis tapo rajono centru. 1965 m. Vulkeneščio kaimas įgijo miesto tipo gyvenvietės statusą. 1995 m. Vulkeneštis tapo miestu. Nuo 1993 m. gruodžio 23 d. Vulkeneštis priklauso autonominiam dariniui Gagaūzijai.

Vulkeneštyje gyvena:
 12 350 gagaūzų,
 2 325 moldavų,
 1 720 rusų,
 840 bulgarų,
 1 010 ukrainiečių
 55 kitų tautybių žmonės (vokiečiai, graikai, serbai, baltarusiai, albanai, žydai, azerbaidžaniečiai, čigonai.)

Mieste, kaip ir visoje Gagaūzijoje, yra trys oficialios kalbos – rumunų, gagaūzų, rusų.

Ekonomika ir infrastruktūra 
Mieste yra geležinkelio stotis, jungianti Vulkeneštį su Kišiniovu, Rumunija, Ukraina. Su kitais miestais jungia ne tik geležinkelis, bet ir autobusų maršrutai.

Vulkeneštis sparčiai augo nuo 1965 m. Nuo to laiko buvo pastatyti gyvenamieji mikrorajonai, biblioteka, ligoninė, ryšių mazgas, sporto mokykla, muzikos ir menų mokyklos, vairavimo mokykla, stadionas, kino teatras.

Dabar mieste 2 licėjai, 2 vidurinės mokyklos, 6 vaikų darželiai.

Istorija 
Pirmieji duomenys apie miestą atėjo iš XIII a. pabaigos. Žinomiausias istorinis įvykis Vulkeneščio apylinkėse – istorinis 1770 m. Kagulo mūšis. Birželio 21 d. Rusijos kariuomenė, vadovaujama P. Rumiancevo, įveikė keliskart gausesnius turkus ir totorius. Kautynėse pasižymėjo būsimasis 1812 m. karo herojus Michailas Kutuzovas.

Kagulo mūšio atminimui 1849 m. pastatytas paminklas, tapęs miesto simboliu.

Moldavijos miestai